L 152/14
MT
Il-Ġurnal Uffiċjali tal-Unjoni Ewropea
13.6.2023
(7)
Fis-6 ta’ Ġunju 2020, is-segretarjat tal-grupp ta’ koordinazzjoni stieden lill-Istati Membri kkonċernati l-oħra u detentur tal-awtorizzazzjoni biex iressqu l-kummenti tagħhom bil-miktub dwar dan ir-riferiment.
Id-detentur awtorizzazzjoni ssottometta l-kummenti tiegħu bil-miktub fit-30 ta’ Ġunju 2020, fis-6 ta’ Lulju 2020 u 23 ta’ Lulju 2020.
Ir-riferiment ġie diskuss fil-grupp ta’ koordinazzjoni fis-6 u fit-23 ta’ Lulju 2020 parteċipazzjoni tad-detentur tal-awtorizzazzjoni.
lidtalfitbil-
(8)
Peress li ma ntlaħaq l-ebda ftehim fil-grupp ta’ koordinazzjoni, fil-21 ta’ Ottubru 2020, Franza, bħala Stat Membru ta’ referenza għall-finijiet tal-emendar tal-awtorizzazzjoni skont l-ewwel subparagrafu tal-Artikolu 48(1) tarRegolament (UE) Nru 528/2012, skont l-Artikolu 36(1) ta’ dak ir-Regolament ressqet l-oġġezzjonijiet mhux riżolti lill-Kummissjoni u pprovdiet lill-Kummissjoni dikjarazzjoni dettaljata tal-kwistjoni li dwarha l-Istati Membri ma setgħux jilħqu ftehim u r-raġunijiet għan-nuqqas ta’ qbil tagħhom.
Dik id-dikjarazzjoni ntbagħtet lill-Istati Membri kkonċernati u lid-detentur tal-awtorizzazzjoni.
(9)
F’Mejju 2021, l-Aġenzija Finlandiża għas-Sikurezza u s-Sustanzi Kimiċi talbet opinjoni mill-Awtorità Finlandiża talIkel u mill-Assoċjazzjoni Veterinarja Finlandiża dwar l-effetti tal-prodotti bijoċidali li fihom l-alfakloralożju fuq l-annimali tad-dar u l-ħtieġa li jiġi ristrett l-użu ta’ tali prodotti.
Dik l-opinjoni, li l-Finlandja kkondividiet malKummissjoni, iddikjarat li l-prodotti bijoċidali li fihom l-alfakloralożju jikkawżaw ħsara u tbatija sinifikanti kemm lill-annimali tad-dar kif ukoll lill-organiżmi selvaġġi u li l-għadd ta’ avvelenamenti tal-annimali tad-dar rrappurtati lill-Aġenzija Finlandiża għas-Sigurtà u s-Sustanzi Kimiċi u lill-Awtorità Finlandiża tal-Ikel huwa sinifikanti.
(10)
Barra minn hekk, l-Aġenzija Żvediża għas-Sustanzi Kimiċi kisbet informazzjoni addizzjonali fil-forma ta’ analiżijiet tal-kampjuni tad-demm mill-Isptar Universitarju tal-Annimali f’Uppsala, l-Iżvezja, li kkonfermat il-preżenza talalfakloralożju fid-demm tal-annimali avvelenati.
(11)
Skont l-Artikolu 19(1), il-punt (b)(iii) tar-Regolament (UE) Nru 528/2012, il-fatt li l-prodott bijoċidali ma għandu l-ebda effett mhux aċċettabbli immedjat jew tardjat, la minnu nnifsu u lanqas bħala riżultat tar-residwi tiegħu, fuq is-saħħa tal-bnedmin, inkluż is-saħħa tal-gruppi vulnerabbli, jew tal-annimali, direttament jew permezz tal-ilma taxxorb, tal-ikel, tal-għalf, tal-arja, jew permezz ta’ effetti indiretti oħra huwa kundizzjoni biex tingħata awtorizzazzjoni.
(12)
L-Artikolu 19(5), l-ewwel subparagrafu, tar-Regolament (UE) Nru 528/2012 jipprevedi li prodott bijoċidali jista’ jiġi awtorizzat meta l-kundizzjonijiet stabbiliti fl-Artikolu 19(1), il-punt (b)(iii), ma jkunux issodisfati għalkollox, f’każ li n-nuqqas ta’ awtorizzazzjoni tal-prodott bijoċidali jirriżulta f’impatti negattivi sproporzjonati għas-soċjetà meta mqabbel mar-riskji għas-saħħa tal-bniedem, għas-saħħa tal-annimali jew għall-ambjent li jirriżultaw mill-użu talprodott bijoċidali bil-kundizzjonijiet stabbiliti fl-awtorizzazzjoni.
Barra minn hekk, l-Artikolu 19(5), it-tieni subparagrafu, jiddikjara li l-użu ta’ prodott bijoċidali awtorizzat skont dik id-dispożizzjoni għandu jkun suġġett għal miżuri xierqa għat-tnaqqis tar-riskji biex jiġi żgurat li l-espożizzjoni tal-bnedmin u tal-ambjent għal dak il-prodott bijoċidali tkun minimizzata.
L-użu ta’ prodott bijoċidali awtorizzat skont dak il-paragrafu għandu jkun ristrett għallIstati Membri fejn tkun issodisfata l-kundizzjoni stabbilita fl-Artikolu 19(5), l-ewwel subparagrafu.
(13)
Il-Kummissjoni eżaminat bir-reqqa l-informazzjoni mressqa mill-Istati Membri u mid-detentur tal-awtorizzazzjoni tal-prodott bijoċidali, inkluż il-fatt li inċidenti ta’ avvelenament tal-annimali bi prodotti li fihom l-alfakloralożju ġew irrappurtati wkoll fi Stati Membri oħra u fin-Norveġja.
Il-Kummissjoni tqis ukoll l-opinjoni tal-Awtorità Finlandiża tal-Ikel u l-Assoċjazzjoni Veterinarja Finlandiża, kif ukoll ir-rapporti mill-Isptar Universitarju tal-Annimali f’Uppsala u l-Assoċjazzjoni Veterinarja Żvediża, li jindikaw b’mod qawwi li l-prodott bijoċidali għandu effetti inaċċettabbli fuq is-saħħa tal-annimali, u li jikkonfermaw, permezz ta’ testijiet analitiċi mwettqa fuq l-annimali avvelenati, li seħħew għadd sinifikanti ta’ inċidenti ta’ avvelenament sekondarju bl-alfakloralożju li jinvolvi l-qtates, kif ukoll l-informazzjoni kollha pprovduta u d-diskussjonijiet li saru fil-kuntest ta’ nuqqas ta’ qbil għal prodotti bijoċidali oħra li fihom l-alfakloralożju li ġew imressqa lill-Kummissjoni skont l-Artikolu 36(1) tar-Regolament (UE) Nru 528/2012.
(14)
Il-Kummissjoni tirrikonoxxi li huwa teknikament u xjentifikament impossibbli li l-każijiet ta’ avvelenament sekondarju rrappurtati jintrabtu ma’ prodott bijoċidali speċifiku, għaliex mhuwiex possibbli li jiġi identifikat liema mill-prodotti speċifiċi ġew inġeriti mill-ġurdien li ttiekel mill-qattus.
Huwa possibbli biss li tiġi identifikata l-preżenza tas-sustanza attiva alfakloralożju fit-tessut tal-annimali u xi drabi fil-karkassi ta’ annimali gerriema mejta fl-istonku ta’ qtates ivvelenati.
Madankollu, huwa ċar li dawk l-inċidenti ta’ avvelenament kienu marbuta ma’ prodotti bijoċidali li fihom l-alfakloralożju, inkluż il-prodott bijoċidali.